
Kasutusloa väljastamine ( Rahu tn 7a )

1. ASJAOLUD JA MENETLUSE KÄIK

Narva Linnavalitsusele 27.11.2014 laekus läbivaatamiseks Rahu tn 7a püstitatud gaasitankla kasutusloa taotlus (linnavalitsuse dokumendiregistris nr 11939). 
Esitatud dokumentatsioonis on avastatud puudused, millest on 02.12.2014  kirjalikult teatatud taotlejale (linnavalitsuse dokumendiregistris nr 11939). Samas kirjas Ehitusseaduse § 33 lõike 4, 26.11.2002 majandus- ja kommunikatsiooniministri määruse nr 11 „Ehitise ülevaatuse kord“ § 4 kohaselt on tehtud ettepanek 09.12.2014 teostada ehitusseaduse kohane ehitise ülevaatus.

Tuleohutuse seaduse § 5 lõike 1 kohaselt 01.12.2014 Ida Päästekeskusele on saadetud arvamuse päring kasutusloa väljastamiseks (linnavalitsuse dokumendiregistris nr  1-13.2/4065). 

Ehitise ülevaatusel on avastatud puudused: liikluskorralduse märgid on paigaldamata ning  kõnnitee ja haljasala lammutatud ehitustööde käigus on taastamata, millest oli teatatud taotlejale.

18.12.2014 ehitise  korduval ülevaatusel on tehtud kindlaks, et liikluskorralduse märgid on paigaldatud, kuid haljasala ning kõnnitee on taastamata. Haljasala ning kõnnitee taastamistööd  talvisel ajal ei ole võimalik korrektselt teostada. Rahu tn 7a gaasitankla asub linnarajoonis, kus puuduvad elumajad ning muud äri- teenindus- ja muud sotsiaalobjektid ja kõnnitee ei ole koormatud jalakäijate liiklemisega.  Ehitise omanik esitas garantiikirja, milles teatab, et taastab haljasala ja kõnnitee hiljemalt 01.06.2014.
16.12.2014 Päästeameti Ida Päästekeskus esitas Rahu tn 7a vedelgaasitankla kasutusloa teatise nr O-KE/50, milles teatas, et ehitis vastab ehitisele esitatud tuleohutusnõuetele ja seda võib ettenähtud korras kasutada.

Ülevaatuseks kaasatud pädevad isikud ehitise ülevaatuse aktil kinnitasid oma allkirjadega, et teostatud ehitustööd vastavad nõuetele ning kasutusloa väljastamiseks takistusi ei ole.

2.   ÕIGUSLIKUD ALUSED

2.1. Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. Narva linna ehitusmääruse §27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.   OTSUS

3.1.Väljastada Rahu tn 7a  püstitatud vedelgaasitanklale kasutusluba.
3.2.Kohustada Rahu tn 7a kinnistu omaniku taastada rikutud ehitustööde käigus haljasala ja kõnnitee hiljemalt 01.06.2014.
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

